Både Nordjyllands Politi og Politiets Efterretningstjeneste (PET) er til stede under kvindernes håndbold-VM i Frederikshavn. Det sker, fordi det danske politi har hævet det interne beredskabsniveau.. - Det var planen, at vi blot skulle have sendt nogle patruljer i hallen efter behov, men nu er vi her konstant, og vi har både uniformerede og civile betjente på plads i Arena Nord, oplyser politikommissær Kristian Nørgaard Thomsen fra Lokalpolitiet i Frederikshavn til Kanal Frederikshavn. PET skulle ifølge Kanal Frederikshavn især passe på den russiske delegation, der er i Frederikshavn i disse dage. Det danske politi øgede beredskabsniveauet til "markant forhøjet beredskab" den 17. novmeber i år, i kølvandet på terrorangrebene i Paris. Beredskabsniveauet er på niveau fire, hvoraf fem er det højeste.
Under håndboldkampene ved VM i Frederikshavn, kan man især mærke, at dansk politi er i et "markant forhøjet beredskab".